เดินเล่นห้างนี้จนด้านล่างกินเยอะแล้ว ลองหาร้านด้านบนมาชิมบ้างดีกว่า ร้านนี้ก็เป็นอาหารญี่ปุ่นฟิวชั่น ดูแล้วมีความแปลกใหม่ดี ไม่น่าเบื่อเหมือนร้านทั่วไป แต่จะดีขนาดไหนต้องติดตาม

พิกัดของร้านนี้จะอยู่ในห้าง EmQuartier ในตึก A หรือว่าตึก Helix Quartier นั่นเอง โดยตัวร้าน จะอยู่บนชั้น 8th floor ด้าหน้าร้านมีป้าย ติดไฟชัดเจน หาไม่ยากเลยครับ

บรรยกาศในร้านก็จะมีต้นบอนไซ กับ ตุ๊กตาดารุมะ (daruma doll) แขวนตกแต่งไว้เพียบเลย โคมไฟเป็นรูปเลข 1-10 ในภาษาญี่ปุ่น ตกแต่งแนวอึมครึมนิดๆ เน้นแสงไฟแค่ตรงโต๊ะ โต๊ะมีแบบเป็นเคาเตอร์ และ แบบส่วนตัว อยากนั่งตรงไหนก็เลือกเลย

ร้านนี้ก็จะขายพวก อาหารญี่ปุ่นแต่เป็นแบบฟิวชั่น คือมีการทำเมนูใหม่ๆออกมา นอกจากอาหารญี่ปุ่นเดิมๆ ถึงร้านนี้จะแปลกใหม่ แต่ผมว่า ควรปรับปรุงเมนูใหม่ เพราะเอาภาพมาขยาย จนไฟล์แตก ทำให้ตัวหนังสือออ่านยาก และร้านนี้มีผ้าเย็น ที่มีกลิ่นหอมดี กับ ถั่วแระบริการด้วย

Iced Green Tea (80.-)
ชาเขียวมีรสชาติอ่อนๆ ไม่มีรสขม มีกลิ่นข้าวจางๆ 

Salmon Cheese Lava (550.-)
มีกลิ่นของชีสอ่อนๆ ครีมชีสมีรสชาติเค็มนิดๆ ซอสไม่ค่อยมีความหนืดเท่าไหร่ ข้าวมีความเหนียว แซลม่อนสดและหวานดี ข้าวมีความเหนียวนุ่ม ด้านบนราดด้วยซอสรสชาติหวานๆ ขนาดกำลังพอดีคำ 

Ebi Tempura Mentaiko (110.-)
ซอสมีความหวาน มีความกรุบกรอบ จากไข่ปลา รสชาติซอสจะหวานๆ กุ้งเทมปุระกรอบนอกนุ่มใน ตัวใหญ่เต็มคำ ข้าวมีความเหนียว

Sho Bao Matcha (95.-)
แป้งกรอบนอกนุ่มใน มีกลิ่นหอมของเนย ตัวไอศครีมรสชาติหวานนุ่ม แอบมีรสชาติขมของชานิดๆ มีกลิ่นหอม ไอศครีมเนื้อเนียน แต่ไม่ค่อยเหนียวนัก ที่ขัดใจคือให้ช้อนกับส้อม.. ตัดลำบากไปมั้ยฮ่ะพี่

การบริการผมว่ายังไม่ค่อยลงตัว อาจจะเพราะเพิ่งเปิด หรืออะไรก็ไม่ทราบได้ แต่พนักงานเหมือนไม่พอ การรับออเดอร์ยังสับสนบางเมนู แถมอาหารรอค่อนข้างนาน แต่พนักงานเต็มใจบริการ ถึงจะไม่ค่อยยิ้มก็เถอะ มีค่า service charge แน่นอนครับ